Diari Oficial de la Generalitat Valenciana


Sumari del DOGV 4369, del 31-10-2002 (2002/11261)

Resolució d'1 d'octubre de 2002, de l'Ajuntament de Busot (Alacant), referent a la tramitació del programa d'actuació integrada de la unitat d'actuació Pla Lloma.
------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11345


Organisme emissor
:   Ajuntament de Busot

Tipus de document
:   Resolució

Resolució d'1 d'octubre de 2002, de l'Ajuntament de Busot (Alacant), referent a la tramitació del programa d'actuació integrada de la unitat d'actuació Pla Lloma. [2002/F11350]
  
Vist l'expedient instruït per a la tramitació del programa d'actuació integrada de la unitat d'actuació Pla Lloma, presentat per l'Agrupació d'Interés Urbanístic Pla Lloma, i tenint en compte:
  
1r. Que el programa esmentat s'està tramitant mitjançant el procediment simplificat que es disposa en l'article 48 de la Llei Reguladora de l'Activitat Urbanística.
  
2n. Que s'ha presentat còpia de l'acta de formalització del projecte per al desenvolupament d'actuacions integrades, formalitzada pel notari de Mutxamel Fernando Salvador Campdera amb el número 1007.
  
3r. Que en la citada acta consta que l'anunci d'exposició pública del programa s'ha realitzat en el Diari Oficial de la Generalitat Valenciana amb anterioritat a la publicació de l'anunci en el diari La Verdad, cosa que va en contra del que s'establix en l'article 48.1.C), en relació amb el 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
4t. Que el defecte de forma esmentat afecta la validesa del procediment i pot donar lloc a la indefensió dels particulars interessats en este.
  
En virtut del que s'establix en els articles 63 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a fi d'esmenar els defectes apreciats i salvaguardar els interessos legítims de les persones que pogueren resultar afectades pel procediment en curs, he resolt:
  
Primer. Retrotraure el procediment al moment en què es va produir la publicació de l'anunci en el Diari Oficial de la Generalitat Valenciana, conservant la publicació efectuada en el diari La Verdad d'Alacant i la rectificació d'errades realitzada en la diligència cinquena de l'acta i deixant sense efecte l'acte d'obertura de pliques.
  
Segon. Requerir l'Agrupació d'Interés Urbanístic Pla Lloma perquè esmene el defecte de forma mitjançant una nova publicació de l'anunci d'informació en el Diari Oficial de la Generalitat Valenciana amb obertura d'un nou termini d'exposició pública per a la presentació d'al·legacions, alternatives tècniques i proposicions juridicoeconòmiques.
  
Tercer. Notificar la present resolució a l'Agrupació d'Interés Urbanístic Pla Lloma, com a promotors del programa, i a Vicente Climent Giner, com a interessat legítim en el procediment.
  
Quart. Publicar la present resolució en el Diari Oficial de la Generalitat Valenciana i al tauler d'anuncis de l'ajuntament, als efectes oportuns.